На основу члана 32. Закона о локалној самоуправи („Службени гласник РС“, број 129/2007, 83/2014 - др. закон, 101/2016 – др. закон и 47/2018), члана 38. Закона о удружењима („Службени гласник РС“, број 51/2009, 99/2011 - др. закон и 44/2018 – др. закон), Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл. гласник РС“, број 16/2018), члана 60. Статута општине Ивањица, („Службени лист општине Ивањица“, бр. 1/2019) и члана 13. Правилника о начину, критеријумима и поступку доделе средстава из буџета општине Ивањица за подстицање пројеката од јавног интереса (Сл. лист општине Ивањица бр. 1/2019), Општинско веће општине Ивањица, на седници одржаној 30. августа 2019. године, доноси:

**О Д Л У К У**

**о избору пројеката који ће се финансирати или суфинансирати из буџета општине Ивањица за 2019. год.**

**Члан 1.**

**ОДОБРАВАЈУ СЕ**  средства из буџета општине Ивањица по спроведеном јавном конкурсу за избор пројеката који се финансирају или суфинансирају средствима из буџета општине Ивањица за 2019. годину расписаном дана 10.06.2019. године удружењима-корисницима средстава, како је приказано у следећој табели:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ред. бр.** | **Назив удружења** | **Назив пројекта** | **Шира област и приоритетне области од јавног интереса** | **Кратак опис пројекта** | **Корисници јавног интерса** | **Број директних корисника пројекта** | **Број индиректних корисника пројекта** | **Укупан број бодова** | **Додељени износ средстава за финансирање** | **Износ средстава којима ће се суфинансирати пројекат** |
| **1.** | **Удружење параплегичара и квадриплегичара «Голија» Ивањица** | **«Едукацијом и дружењем до квалитетнијег живота »** | **друштвена брига о осетљивим групама** | **Пројекат се бави повећањем социјалне интеграције деце и младих са интелектуалним сметњама за 20-торо деце.** | **Лица са инвалидитетом** | **Деца и млади са интелектуалним сметњама – 20корисника,ученици ОШ „Кирило Савић“ – 10 ученика,професионалници обучени за рад у клубу за децу и младе -5 стручних радника** | **Породице деце и младих са сметњама у развоју, породице деце и младих опште популације , локална заједница** | **70,6** | **250.000,00** | **37.356,33** |
| **2.** | **Удружење за помоћ МНРО Ивањица** | **«Инклузивни сервис – Клуб за децу и младе»** | **друштвена брига о осетљивим групама** | **Обезбеђење едукације и дружења параплегичара и квадриплегичара општине Ивањица кроз организовање мини маратона за инвалиде „Одвраћеница 2019“.** | **Лица са инвалидитетом**  | **Особе са параплегијом и квадриплегијом – 18** | **Породице особа са параплегијом и квадриплегијом, локална заједница** | **72,2** | **250.000,00** | **34.090,91** |

**Члан 2.**

Овлашћује се председник општине Ивањица да потпише уговор о финансирању пројекта из члана 1. ове Одлуке.

**Члан 3.**

Позива се удружење, подносилац одобреног пројекта, да у року од пет дана од дана пријема ове Одлуке, достави Комисији за спровођење поступка доделе бесповратних средстава за финансирање удружења усклађен финансијски план пројекта са одобреним средствима у два примерка, изјаву да средства за реализацију одобреног пројекта нису на други начин већ обезбеђена, изјаву о непостојању сукоба инетереса, одговарајући инструмент обезбеђења и интерни акт о антикорупцијској политици.

Након достављања документације из става 1. овог члана од стране подносиоца одобреног пројекта, закључиће се уговор о финансирању или суфинансирању којим ће се регулисати међусобна права и обавезе уговорених страна.

Уколико подносилац одобреног пројекта не достави докуметнацију прописану у ставу 1. овог члана сматра се да је одустао од реализације пројекта.

**Члан 4.**

Корисник одобрених средстава дужан је да Комисији за праћење реализације пројеката удружења грађана достави завршни финансијски извештај најкасније до 15. јануара 2020. године.

Корисник одобрених средстава обавезан је да омогући праћење реализације пројекта Комисији за праћење реализације пројеката удружења грађана.

**Члан 5.**

Одлука ступа на снагу даном доношења.

**Члан 6.**

Одлуку доставити: Подносиоцима одобрених пројеката, Комисији и архиви.

**ОПШТИНСКО ВЕЋЕ** општине Ивањица

**01 БРОЈ: 06-23/2019**

**П Р Е Д С Е Д Н И К**

**Зоран Лазовић**